Oʼzbekiston Milliy teleradiokompaniyasi raisi   
Abdurashid Abduvoxidovich Djurabayevning  
korrupsiyaga qarshi kurashish boʼyicha  
M U R O J А А T I

*“Korrupsiyaga qarshi butun jamoatchilik bilan kurashishimiz zarur”*  
**Oʼzbekiston Respublikasi Prezidenti**  
**Shavkat MIRZIYOYEV**

Taraqqiyotning yangi bosqichida Oʼzbekiston uchun korrupsiyaning har qanday shakldagi koʼrinishi islohotlar shiddatini va samarasini susaytirishi mumkin boʼlgan illat hisoblanadi.

Darhaqiqat, Davlatimiz rahbarining 2022 yil 20 dekabrdagi Oliy Majlis va Oʼzbekiston xalqiga murojaatnomasida “Korrupsiyaga qarshi kurashishda aholining barcha qatlamlari, eng yaxshi mutaxassislar jalb qilinmas ekan, jamiyatimizning barcha aʼzolari, taʼbir joiz boʼlsa, “halollik vaktsinasi” bilan emlanmas ekan, oʼz oldimizga qoʼygan yuksak marralarga erisha olmaymiz”, deb bejizga taʼkidlanmagan.

Shu sababli, Yangi Oʼzbekistonda “Inson qadri uchun” tamoyili asosida xalqimizning farovonligini yanada oshirish, inson huquqlari va manfaatlarini soʼzsiz taʼminlash hamda faol fuqarolik jamiyatini shakllantirishga qaratilgan islohotlar doirasida barcha sohalarda korrupsiyaga qarshi murosasiz kurashish muhitini shakllantirish talab etiladi.

Oʼzbekiston milliy teleradiokompaniyasida ham korrupsiyaning oldini olish choralarini koʼrish, uni keltirib chiqarishi mumkin boʼlgan sabab va shart-sharoitlarni barvaqt aniqlash va bartaraf etish boʼyicha samarali tizimni shakllantirishga qaratilgan keng koʼlamli ishlar amalga oshirilmoqda.

Jumladan, Milliy teleradiokompaniyada korrupsiyaga qarshi ichki nazorat tuzilmasi tashkil etilganligi, xaridlarni amalga oshirishda korrupsiyaviy xatarlarni aniqlash va bartaraf etish amaliyotlari joriy qilinganligini keltirib oʼtish mumkin.

Milliy teleradiokompaniyada korrupsiyaning oldini olish choralarini koʼrish, uni keltirib chiqarishi mumkin boʼlgan sabab va shart-sharoitlarni barvaqt aniqlash va bartaraf etish hamda korrupsiyaga qarshi murosasiz muhitni shakllantirish borasidagi ishlar kelgusida ham izchillik bilan davom ettiriladi.

Milliy teleradiokompaniyasi korrupsiyaga qarshi kurashish va korrupsiyaviy holatlarning barvaqt oldini olish boʼyicha ishlarni samarali tashkil etishda fuqarolarimizning faolligini va tashabbuslarini qoʼllab-quvvatlaydi.

Milliy teleradiokompaniyaning markaziy apparati, uning hududiy bosh boshqarmalari hamda tasarrufidagi korxonalari xodimlarining qonunchilikka zid xatti-harakatlari yoki harakatsizliklarining guvohi boʼlsangiz yoki xodimlarning korruptsiya va boshqa huquqbuzarlik holatlariga aloqadorligi yuzasidan maʼlumotlarga ega boʼlsangiz, Milliy teleradiokompaniyaning **(71) 214-99-28** raqamiga yoki ushbu aloqa kanallari: [telegram bot](http://t.me/CBanticor_bot" \t "_blank) va rasmiy [veb-sayt](https://www.mtrk.uz/uz/)orqali oʼz murojaatingizni yoʼllashingiz mumkin.

Murojaatingiz qonunchilikda belgilangan tartib va muddatlarda koʼrib chiqiladi hamda tasdiqlangan korrupsion holatlar boʼyicha keskin qonuniy choralar koʼriladi.

Oʼz navbatida, Milliy teleradiokompaniyada mehnat qilayotgan har bir rahbar va xodimni korrupsiya holatlarining har qanday koʼrinishlariga nisbatan murosasiz munosabatda boʼlishga hamda oʼz xizmat vazifalarini halol va xolis bajarishga yana bir bor chaqiraman.